**Likumprojekta "Grozījumi Finanšu instrumentu tirgus likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Grozījumi Finanšu instrumentu tirgus likumā" (turpmāk – Likumprojekts) tiek virzīts izskatīšanai vienlaicīgi ar likumprojektu "Latvijas Bankas likums".Likumprojekta mērķis ir nodrošināt, ka Finanšu un kapitāla tirgus komisijas (turpmāk – FKTK) pievienošanas rezultātā Latvijas Banka turpmāk pildīs Finanšu instrumentu tirgus likumā un tam pakārtotajos tiesību aktos FKTK noteiktos uzdevumus. Ar Likumprojektu vienlaikus tiek precizēta informācijas apmaiņas kārtība starp iestādēm.Paredzēts, ka tie grozījumi, kas saistīti ar Latvijas Bankas jaunajiem uzdevumiem, stāsies spēkā vienlaicīgi ar Latvijas Bankas likumu. Savukārt pārējie Likumprojektā noteiktie grozījumi stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par Latvijas Banku" pārejas noteikumu 3. punkts nosaka, ka  Ministru kabinets līdz 2020. gada 31. oktobrim iesniedz Saeimai likumprojektu par Latvijas Banku, kurā nosaka tās pārvaldes struktūru un darbību un paredz FKTK pievienošanu Latvijas Bankai, ievērojot monetārās politikas, kā arī finanšu un kapitāla tirgus dalībnieku uzraudzības un noregulējuma iestādes funkciju neatkarību.Ņemot vērā minēto, ir nepieciešami arī atbilstoši grozījumi finanšu tirgus un tā dalībnieku darbības reglamentējošajos likumos, kur noteikta FKTK kompetence. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība                         | Finanšu instrumentu tirgus likumā (turpmāk – Likums) noteikta FKTK kompetence ieguldījumu brokeru sabiedrību un citu finanšu instrumentu tirgus dalībnieku uzraudzības jomā, tādējādi atbilstoši likumprojektam "Latvijas Bankas likums" nepieciešams precizēt tās normas, kas turpmāk attieksies uz Latvijas Banku.Likumprojekts regulē šādus jautājumus:1. Likumprojekta 1., 2., 3. un 4. pants saistīts ar FKTK pievienošanu Latvijas Bankai un tajā iestrādātas normas, kuras paredz Likumā vārdus "Finanšu un kapitāla tirgus komisija" vai "Komisija" aizstāt ar vārdiem "Latvijas Banka" savukārt, lai vienādotu terminoloģiju ar likumprojektu "Latvijas Bankas likums", vārdus "normatīvie noteikumi" paredz aizstāt ar vārdu "noteikumi", kā arī vārdus "finanšu un kapitāla tirgus" paredz aizstāt ar vārdu "finanšu tirgus".
2. Likumprojekta 7. pants saistīts ar FKTK pievienošanu Latvijas Bankai un tas paredz tehniskus grozījumus attiecībā uz vārdu "uzraudzības" un "pārraudzības" lietošanu Likumā, Likuma 4.1 panta pirmajā un trešajā daļā aizstājot vārdu "pārraugot" ar vārdu "uzraugot", bet ceturtajā daļā aizstājot vārdu "pārraudzītu" ar vārdu "uzraudzītu".
3. Likumprojekta 6., 8., 12 un 13. pants saistīts ar FKTK pievienošanu Latvijas Bankai un tas paredz Likuma normas, kurās minēta administratīvā akta pārsūdzēšana, atbilstoši administratīvajās tiesībās nostiprinātajam, papildināt arī ar Latvijas Bankas lēmumu apstrīdēšanu, vēl skaidrāk fiksējot jau eksistējošo praksi un tādējādi novēršot sistēmiski neatbilstošu interpretāciju iespēju. Normās paredzētais regulējums, kas paredz, ka Latvijas Bankas pieņemto lēmumu apstrīdēšana un pārsūdzēšana neaptur to darbību, paredzēts situācijās, kad ir nepieciešams ātri un efektīvi rīkoties, uzliekot ieguldījumu brokeru sabiedrībai vai citam finanšu tirgus dalībniekam veikt noteiktus pienākumus un ierobežot to tiesības. Šādi tiesību ierobežojumi ir nelabvēlīgi ieguldījumu brokeru sabiedrībai vai citam finanšu tirgus dalībniekam, taču uzraudzības iestāde tos piemēro galējā nepieciešamībā, izvērtējot, vai konkrētajā administratīvajā aktā minēto mērķi nav iespējams sasniegt ar citiem tiesiskajiem līdzekļiem, t.i. ar tādiem, kas mazāk ierobežotu ieguldījumu brokeru sabiedrības vai cita finanšu tirgus dalībnieka darbību, tā lai tie saglabātu esošo finanšu situāciju, neradot draudus esošajiem klientiem vai personām, kas vēlētos kļūt par tādiem, kā arī Latvijas finanšu instrumentu tirgus sektora drošībai un stabilitātei, lai mazinātu iespējamos riskus tautsaimniecībai un iespējamus satricinājumus attiecībā uz citām finanšu institūcijām. Tā kā uzraudzības iestāde ir atbildīga par finanšu tirgus stabilitāti un attīstību, un tās darbības mērķis ir veicināt ieguldītāju, kuri izmanto ieguldījumu brokeru sabiedrības vai cita finanšu tirgus dalībnieka pakalpojumus, interešu aizsardzību, uzraugam ir nekavējoties jārīkojas. Paredzot, ka uzraudzības iestādes administratīvā akta darbība tiek apturēta līdz ar tā apstrīdēšanas vai pārsūdzības dienu, ieguldījumu brokeru sabiedrības vai cita finanšu tirgus dalībnieka klientu intereses netiek aizsargātas, tā kā šī aizsardzība ir tieši paredzēta ar konkrētajiem uzraudzības iestādes uzliktajiem ierobežojumiem. Savukārt, pieņemot administratīvo aktu, kura darbību neaptur apstrīdēšanas vai pārsūdzības fakts, tiek nodrošināts tiesiskais līdzsvars starp ieguldījumu brokeru sabiedrības vai cita finanšu tirgus dalībnieka interesēm un ieguldītāju, citu klientu kopuma interesēm un visas sabiedrības interesēm, kā arī nerada tūlītējus satricinājumus finanšu tirgū un tautsaimniecībā.
4. Likumprojekta 9. un 11. pants paredz tehniskus grozījumus attiecībā uz vārda "prospekts" lietošanas konsekvenci Likumā, tā 20. panta otrajā daļā un 46. panta sestajā daļā izslēdzot vārdu "emisijas".
5. Likumprojekta 10. pants paredz tehniskus grozījumus attiecībā uz vārdu salikuma "centrālais darījumu partneris" lietošanas konsekvenci Likumā, tā 39.2 panta piektajā daļā vārdu "starpniekam" aizstājot ar vārdu "partnerim".
6. Likumprojekta 14. un 15. pants paredz tehniskus grozījumus un precizē Likuma 145. un 146. pantā noteikto informācijas apmaiņas kārtību ar citām iestādēm, lai ievērotu datu aizsardzības prasības un normas būtu nepārprotamas, kam un kādā apjomā informācija sniedzama, kā arī nepārprotami norādītu, kurai informācijai ir ierobežotas pieejamības statuss.
7. Likumprojekta 17. pants saistīts ar FKTK pievienošanu Latvijas Bankai un tas paredz Likuma pārejas noteikumus papildināt ar normām par Likumprojekta normu spēkā stāšanās kārtību, kā arī saglabā Likuma FKTK piešķirtā deleģējuma ietvaros izdoto tiesību aktu spēkā esamību līdz laikam, kad tos nomainīs Latvijas Bankas izdotie tiesību akti.
 |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Latvijas Banka un FKTK |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Bankas un FKTK amatpersonas un darbinieki, finanšu tirgus dalībnieki, tādi kā ieguldījumu brokeru sabiedrības, regulētā tirgus organizētāji, datu ziņošanas pakalpojumu sniedzēji u.c. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās, jo Likumprojekts pēc būtības nemaina finanšu tirgus dalībnieku tiesības un pienākumus. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts virzāms vienlaicīgi ar:1. likumprojektu "Latvijas Bankas likums";
2. likumprojektu "Grozījumi likumā "Par Latvijas Banku"";
3. likumprojektu "Grozījumi Finanšu un kapitāla tirgus komisijas likumā";
4. likumprojektu "Grozījumi Alternatīvo ieguldījumu fondu un to pārvaldnieku likumā";
5. likumprojektu "Grozījumi Apdrošināšanas un pārapdrošināšanas izplatīšanas likumā";
6. likumprojektu "Grozījumi Apdrošināšanas un pārapdrošināšanas likumā";
7. likumprojektu "Grozījums Apsardzes darbības likumā";
8. likumprojektu "Grozījumi Diplomātiskā un konsulārā dienesta likumā";
9. likumprojektu "Grozījumi Krājaizdevu sabiedrību likumā";
10. likumprojektu "Grozījumi Ieguldījumu pārvaldes sabiedrību likumā";
11. likumprojektu "Grozījumi Ieguldītāju aizsardzības likumā";
12. likumprojektu "Grozījumi Ieroču aprites likumā";
13. likumprojektu "Grozījumi Kredītiestāžu likumā";
14. likumprojektu "Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā";
15. likumprojektu "Grozījumi Kredītu reģistra likumā";
16. likumprojektu "Grozījumi Latvijas Republikas Zemessardzes likumā";
17. likumprojektu "Grozījumi likumā "Par norēķinu galīgumu maksājumu un finanšu instrumentu norēķinu sistēmās"";
18. likumprojektu "Grozījumi Maksājumu pakalpojumu un elektroniskās naudas likumā";
19. likumprojektu "Grozījumi Noguldījumu garantiju likumā";
20. likumprojektu "Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā";
21. likumprojektu "Grozījumi Privāto pensiju fondu likumā";
22. likumprojektu "Grozījumi Starptautisko un Latvijas Republikas nacionālo sankciju likumā";
23. likumprojektu "Grozījumi Stratēģiskas nozīmes preču aprites likumā";
24. likumprojektu "Grozījumi Uzņēmumu ienākuma nodokļa likumā";
25. likumprojektu "Grozījumi Valsts fondēto pensiju likumā";
26. likumprojektu "Grozījumi Valsts un pašvaldību institūciju amatpersonu un darbinieku atlīdzības likumā".
 |
| 2. | Atbildīgā institūcija | Finanšu ministrija, FKTK, Latvijas Banka |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Saskaņā ar Līguma par Eiropas Savienības darbību 127. panta 4. punktu, 282. panta 5. punktu un Statūtu 4. pantu par likumprojektu "Latvijas Bankas likums" ir nepieciešams saņemt Eiropas Centrālās Bankas atzinumu. Ņemot vērā, ka Likumprojekts ir saistīts ar likumprojektu "Latvijas Bankas likums", arī par to ir nepieciešams saņemt Eiropas Centrālās bankas atzinumu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ir saistīts ar likumprojektu "Latvijas Bankas likums", pirms kura izstrādes uzsākšanas, Finanšu ministrija, Latvijas Banka un FKTK plānoja izvērtēt FKTK pievienošanu Latvijas Bankai saskaņā ar Saeimas Budžeta un finanšu (nodokļu) komisijas 2019. gada 11. septembra sēdes protokola Nr. 76[1] 1. punktā noteikto, ka līdz 2020. gada 30. jūnijam Finanšu ministrija sadarbībā ar Latvijas Banku un FKTK iesniegs izvērtējumu par paredzēto FKTK pievienošanu Latvijas Bankai, un kuru pēc tam iesniegt Ministru kabinetā, kas savukārt to iesniegtu Saeimas Budžeta un finanšu (nodokļu) komisijai.Pirms likumprojekta "Latvijas Bankas likums" un ar to saistīto likumprojektu iesniegšanas Ministru kabinetā tos tika plānots prezentēt FKTK konsultatīvajā finanšu un kapitāla tirgus padomē, kurā pārstāvētas visas FKTK uzraudzīto finanšu tirgus dalībnieku asociācijas, tādējādi iesaistot tās sabiedriskā apspriešanā. |
| 2. | Sabiedrības līdzdalība projekta izstrādē | Finanšu ministrija sadarbībā ar Latvijas Banku un FKTK 2020. gada maijā izstrādāja "Izvērtējumu par Finanšu un kapitāla tirgus komisijas pievienošanu Latvijas Bankai" (turpmāk – Izvērtējums).Ministru kabinets 2020. gada 26. maijā izskatīja un konceptuāli atbalstīja Izvērtējumu (Ministru kabineta 2020. gada 26. maija sēdes protokols Nr. 36 27. §), un nosūtīja to atbildīgajai Saeimas komisijai.Saeimas Budžeta un finanšu (nodokļu) komisija 2020. gada 2. jūnijā uzklausīja atbildīgo institūciju pārstāvjus par Izvērtējumu un nolēma pieņemt zināšanai, ka tās dotais uzdevums ir izpildīts un turpinās darbs pie likumprojekta izstrādes (Saeimas Budžeta un finanšu (nodokļu) komisijas 2020. gada 2. jūnija sēdes protokols Nr. 165 1. punkts).Pirms likumprojekta "Latvijas Bankas likums" un ar to saistīto likumprojektu (t.sk. Likumprojekta) iesniegšanas Ministru kabinetā tie 2020. gada 11. novembrī tika prezentēti FKTK konsultatīvajā finanšu un kapitāla tirgus padomē, kurā pārstāvētas visas FKTK uzraudzīto finanšu tirgus dalībnieku asociācijas, tādējādi iesaistot tās likumprojektu apspriešanā. |
| 3. | Sabiedrības līdzdalības rezultāti | Likumprojektu pēc prezentācijas un tikšanās ar FKTK konsultatīvo finanšu un kapitāla tirgus padomi nebija nepieciešams precizēt, ņemot vērā sabiedrības līdzdalības rezultātus. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Banka un FKTK |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde tieši neattiecas uz pārvaldes funkcijām un institucionālo struktūru, kā arī jaunu institūciju izveidi, esošu institūciju likvidāciju vai reorganizāciju, to ietekmi uz institūcijas cilvēkresursiem.Taču jāņem vērā to, ka likumprojekts ir saistīts ar likumprojektu "Latvijas Bankas likums", kurš paredz FKTK pievienošanu Latvijas Bankai atbilstoši Valsts pārvaldes iekārtas likuma 15. panta ceturtās daļas 1. punktam. Ar likumprojektu "Latvijas Bankas likums" jaunu institūciju izveide nav paredzēta. FKTK un Latvijas Bankas apvienošanas procesa rezultātā darbinieku skaita samazinājums var sasniegt līdz 30 pilna laika ekvivalentiem. |
| 3. | Cita informācija | Nav  |

Finanšu ministrs J. Reirs

Dejus, 67774875

elina.dejus@fktk.lv

v\_sk. = 1698